REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/17-01/3

URBROJ: 238/10-02-01-01/1-17-51

Ivanić-Grad, 14.12. 2017.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: Prijedlog Odluke o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada (projekt Newlight)

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14), gradonačelnik Grada Ivanić-Grada utvrdio je prijedlog

**Odluke o pokretanju projekta rekonstrukcije, modernizacije i upravljanja sustavom javne rasvjete Grada Ivanić-Grada ( projekt Newlight)**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Tomislav Cuvaj, zamjenik gradonačelnika Grada Ivanić-Grada.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 58. Zakona o ugostiteljskoj djelatnosti (Narodne novine, 85/15 i 121/16), te članka 35. Statuta Grada Ivanić-Grada (Službeni glasnik Grada Ivanić-Grada, broj 02/14), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_ 2017. godine donijelo je sljedeću

**O D L U K U**

**o pokretanju projekta rekonstrukcije, modernizacije i**

**upravljanja sustavom javne rasvjete Grada Ivanić-Grada ( projekt Newlight)**

**Članak 1.**

Ovom Odlukom prihvaća se pokretanje projekta rekonstrukcije, modernizacije i upravljanja sustavom javne rasvjete na području Grada Ivanić-Grada.

**Članak 2.**

Projekt iz članka 1. ove Odluke pokreće Gradonačelnik Grada Ivanić-Grada.

Provedba projekta temeljit će se na Ugovoru o energetskom učinku.

Ovlašćuje se Gradonačelnika Grada Ivanić-Grada za poduzimanje svih potrebnih pravnih i drugih radnji, kao i za donošenje potrebnih provedbenih akata u svrhu realizacije projekta iz članka 1. ove Odluke.

**Članak 3.**

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o pokretanju projekta rekonstrukcije, modernizacije i  upravljanja sustavom javne rasvjete Grada Ivanić-Grada ( projekt Newlight) |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15),) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**I. PRAVNI TEMELJ ZA DONOŠENJE ODLUKE**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), i članka 35. Statuta Grada Ivanić-Grada (Službeni glasnik, broj 02/14).

**II. OCJENA STANJA I OSNOVNA PITANJA KOJA SE UREĐUJU**

U sklopu provedbe europskog projekta NEVVLIGHT, Akcijskim planom rekonstrukcije, modernizacije i upravljanja sustavom javne rasvjete provedena je analiza trenutnog stanja sustava uz naglasak na visinu očekivanih operativnih troškova tijekom sljedećih deset godina te potreba za kapitalnim ulaganjima u modernizaciju. Svrha provedbe analize je utvrđivanje prosječnog godišnjeg operativnog troška javne rasvjete i definiranje modela financiranja. Sukladno analizi Izvješća o provedenom energetskom pregledu sustava javne rasvjete, potencijal ostvarenja energetskih i troškovnih ušteda modernizacijom sustava iznosi do 70%. Sukladno zakonskom okviru, velika većina postojećeg sustava javne rasvjete zbog svojih tehničkih karakteristika ne predstavlja održivo rješenje. Tako se, prema Uredbi Europske komisije EC 245/2009, Republici Hrvatskoj zabranjuje uvoz visokotlačnih živinih izvora svjetlosti (VTF) i visokotlačnih zamjenskih natrijevih izvora svjetlosti (NaVT) od svibnja 2015. godine. Radi činjenice da se na tržištu više ne može nabavljati zamjenski izvor svjetlosti, tj. neće se moći osigurati funkcionalnost svjetiljki, jedinice lokalne samouprave bit će primorane modernizirati rasvjetu ulažući u nabavu novih svjetiljki. Prema podacima iz Izvješća o provedenom energetskom pregledu, vidljivo je da je oko 15% rasvjetnih mjesta izvedeno s visokotlačnim živinim ili zamjenskim natrijevim izvorima svjetlosti, odnosno izvorima koji su sukladno Uredbi stavljeni izvan tržišta Europske unije.

Sukladno Sporazumu o provedbi projekta rekonstrukcije i gradnje sustava javne rasvjete, KLASA: 310-02/12-01/01, URBROJ: 238/1-03-14-77 od 28.04.2014. godine, i Dodatku I Sporazumu o provedbi projekta rekonstrukcije i gradnje sustava javne rasvjete, KLASA: 310-02/12-01/01, URBROJ: 238/1-03-15-202 od 06.11. 2015. godine, sklopljenima između Grada Ivanić-Grada i Zagrebačke županije, kojim je Grad pristupio projektu NEVVLIGHT, Grad se obvezao na provedbu rekonstrukcije i modernizacije sustava javne rasvjete do kraja 2018. godine.

Financiranjem modernizacije cjelovitog sustava javne rasvjete izuzev LED svjetiljki

i reflektorske rasvjete igrališta i pročelja (2.972 svjetiljka, 96% postojećeg sustava) putem Ugovora o energetskom učinku EPC naknada iznosila bi oko 952.000 HRK.

Po provedenoj modernizaciji procjenjuje se zadržavanje Gradskih rashoda na istoj razini kao i prije modernizacije**.** Prednost Ugovora o energetskom učinku očituje se u prijenosu svih tehnoloških rizika opreme (kvarovi opreme, dostupnost zamjenskih dijelova, nepostizanje garantiranih troškovnih ušteda i dr.) na privatnog partnera (ESCO tvrtku) te činjenici da se ovim modelom JLS smije zadužiti i više od dozvoljenih 20%. Nedostatak ovog modela leži u činjenici kako nisu u potpunosti preneseni rizici funkcionalnosti sustava javne rasvjete poradi ograničenja da se u EPC modelu ne ugovara održavanje sustava javne rasvjete i opskrba električnom energijom.

Financiranje putem modela Javno-privatnog partnerstva Grad prenosi većinu rizika sustava javne rasvjete privatnom partneru, što među ostalim uključuje održavanje sustava javne rasvjete i podmirenje troškova električne energije nakon rekonstrukcije. Provedena analiza pokazala je kako bi godišnja naknada u navedenom slučaju bila oko 1.600.000 HRK. S obzirom da su postojeći troškovi sustava javne rasvjete oko 1.330.000 HRK, rashodi Grada povećali bi se za oko 270.000 HRK.

Sukladno Sporazumu i Dodatku I Sporazuma o provedbi projekta rekonstrukcije i gradnje sustava javne rasvjete, sklopljenog između Grada i Zagrebačke županije u 2015. godini, a kojim je Grad pristupio projektu NEWLIGHT, Grad se obvezao na provedbu rekonstrukcije i modernizacije sustava javne rasvjete (sukladno odredbama članka 3. Sporazuma) do kraja 2018. godine. Sukladno ukupnim utrošenim sredstvima pripreme projekta u iznosu od 181.110 HRK Grad je dužan realizirati minimalnu investiciju u javnoj rasvjeti u iznosu od 3.622.200 HRK.

Sukladno svemu navedenom, preporučuje se nastavak aktivnosti na pripremi provedbe modernizacije sustava javne rasvjete putem modela Ugovora o energetskom učinku na cjelokupnom obuhvatu sustava javne rasvjete Grada Ivanić Grad.

U sklopu projekta NEWLIGHT, Zagrebačka županija uz stručnu pomoć Regionalne energetske agencije Sjeverozapadne Hrvatske, osigurala je svu pravnu i tehničku pomoć za pripremu i provedbu postupka nadmetanja po modelu Ugovora o energetskom učinku što uključuje izradu cjelokupne natječajne dokumentacije i EPC Ugovora, provedbu postupka javne nabave u ime Grada, te praćenje i verifikaciju izvedenih radova i usluga.

Slijedom navedenog predlaže se nastavak aktivnosti na pripremi provedbe modernizacije sustava javne rasvjete putem modela Ugovora o energetskom učinku na isplativom obuhvatu sustava javne rasvjete te donošenje Odluke u tekstu kako je predloženo.

1. **SREDSTVA POTREBNA ZA PROVOĐENJE ODLUKE**

Za provođenje predložene Odluke nije potrebno osigurati dodatna sredstva u Proračunu Grada Ivanić-Grada.

1. **OBRAZLOŽENJE ODREDABA PRIJEDLOGA ODLUKE**

Članak 1.: Propisuje da se prihvaća pokretanje projekta rekonstrukcije, modernizacije i upravljanja sustavom javne rasvjete.

Članak 2.: Propisuje način provedbe projekta te ovlasti gradonačelnika u realizaciji istog. Članak 3.: Propisuje stupanje na snagu danom donošenja te objavu u Službenom glasniku Grada Ivanić-Grada .